IVL ออกหุ้นกู้ 7.5 พันลบ. จำนวน 5 ชุด อายุ 3-12 ปี เสนอขายรายใหญ่
IVL ออกหุ้นกู้ 7.5 พันลบ. จำนวน 5 ชุด อายุ 3-12 ปี เสนอขายรายใหญ่ หวังใช้เป็นเงินทุนหมุนเวียนในการดำเนินงาน, ขยายธุรกิจ และชำระหนี้
4 พ.ค. 2560

บริษัท อินโดรามา เวนเจอร์ส จำกัด (มหาชน) หรือ IVL ระบุว่า บริษัทออกหุ้นกู้วงเงิน 7.5 พันล้านบาท รวม 5 ชุด อายุ 3,5,7,10 และ 12 ปี เสนอขายผู้ลงทุนสถาบัน และ/หรือผู้ลงทุนรายใหญ่ เพื่อใช้เป็นเงินทุนหมุนเวียนในการดำเนินงาน  การขยายกิจการ และ/หรือชำระคืนเงินกู้ยืมจากสถาบันการเงิน โดยเสนอขายในวันนี้ (4 พ.ค.)
สำหรับหุ้นกู้ชุดที่ 1 มูลค่า 2 พันล้านบาท อายุ 3 ปี ครบกำหนดไถ่ถอนปี 2563 อัตราดอกเบี้ย 2.6% ต่อปี ,ชุดที่ 2 มูลค่า 500 ล้านบาท อายุ 5 ปี ครบกำหนดไถ่ถอนปี 2565 อัตราดอกเบี้ย 3.24% ต่อปี ,ชุดที่ 3 มูลค่า 1 พันล้านบาท อายุ 7 ปี ครบกำหนดไถ่ถอนปี 2567 อัตราดอกเบี้ย 3.75% ต่อปี ,ชุดที่ 4 มูลค่า 2 พันล้านบาท อายุ 10 ปี ครบกำหนดไถ่ถอนปี 2570 อัตราดอกเบี้ย 4.11% ต่อปี และชุดที่ 5 มูลค่า 2 พันล้านบาท อายุ 12 ปี ครบกำหนดไถ่ถอนปี 2572 อัตราดอกเบี้ย 4.28% ต่อปี
ทั้งนี้ การออกหุ้นกู้ดังกล่าวเป็นส่วนหนึ่งของวงเงินเสนอขายหุ้นกู้ไม่เกิน 7.5 หมื่นล้านบาท ที่ได้รับการอนุมัติจากที่ประชุมสามัญผู้ถือหุ้นครั้งที่ 1/2554 ,ครั้งที่ 1/2556 และครั้งที่ 1/2558